open-index/open-wikipedia-markdown huggingface dataset:
(Such an) Easy Question

«**(Such an) Easy Question**» er ein song spelt inn av Elvis Presley i 1962. Han vart skriven av Otis Blackwell og Winfield Scott. Songen vart først gjeven ut på albumet *[[Pot Luck av Elvis Presley|Pot Luck]]* i 1962 og i 1965 kom han ut på singel etter at songen vart nytta i Presley-filmen *[[Tickle Me]]*.

Singelen kom ut etter «Crying in the Chapel» og nådde 11. plassen på den amerikanske ''Billboard'' Hot 100. Som med «Crying in the Chapel», gjekk «(Such an) Easy Question» til topps på *Billboard* Easy Listening-lista og låg to veker på toppen av lista i juli 1965.

## Kjelder

**Denne artikkelen bygger på «[[:en:(Such an) Easy Question|(Such an) Easy Question]]» frå ,  den 27. november 2016.* 
*** oppgav desse kjeldene:*



## Bakgrunnsstoff
*
Grady Martin

**Thomas Grady Martin** () var ein USA-amerikansk studiogitarist innan country og rockabilly.

Han var medlem av The Nashville A-Team og spelte gitar på hittar som Marty Robbins sin «El Paso», Loretta Lynn sin «Coal Miner's Daughter» og Sammi Smith sin «Help Me Make It Through the Night». I løpet av ein karriere på nesten 50 år, spelte Martin for artistar som Elvis Presley, Buddy Holly, Johnny Burnette, Don Woody og Arlo Guthrie, Johnny Cash, Patsy Cline og Bing Crosby. Han er medlem av Rockabilly Hall of Fame og Country Music Hall of Fame.

## Kjelder

**Denne artikkelen bygger på «[[:en:Grady Martin|Grady Martin]]» frå ,  den 27. november 2016.* 
*** oppgav desse kjeldene:*
*Cooper, Peter «Grady Martin, Gitarist Who Did It all, Dies at 72» (4. desember 2001), *[[Nashville Tennessean]]*
*Jessen, Wade «Good Works 'A-Team' Sessionist Grady Martin Dies» (15. desember 2001) *[[magasinet Billboard|Billboard]]*, s. &nbsp;66
*
*
*
*Wadey, Paul «Obituaries: Grady Martin'» (7. desember 2001), *[[The Independent]]*, s. &nbsp;6

## Bakgrunnsstoff
*Grady Martin-biografi på CMT.com
*
Steppin' Out of Line

**«Steppin&#39; Out of Line»** er ein song av Elvis Presley. Han vart spelt inn for og nytta i filmen *[[filmen Blue Hawaii|Blue Hawaii]]* i 1961, men kom ikkje med på albumet med musikk frå filmen. I staden for vart «Steppin’ Out of Line» gjeven ut på det neste albumet, *[[Pot Luck av Elvis Presley| Pot Luck]]*. I 1997 vart *Blue Hawaii* gjeven ut på ny med fleire bonusspor, og då òg «Steppin’ Out of Line».

## Kjelder

**Denne artikkelen bygger på «[[:en:Steppin&#39; Out of Line|Steppin&#39; Out of Line]]» frå ,  den 27. november 2016.* 
*** oppgav desse kjeldene:*



## Bakgrunnsstoff
*
I'm Yours av Elvis Presley

«**I'm Yours**» er ein song frå 1961 skriven av Don Robertson og Hal Blair. Songen vart spelt inn av Elvis Presley den 26. juni 1961, i RCA's Nashville studios og gjeven ut på albumet *[[Pot Luck av Elvis Presley|Pot Luck with Elvis]]* den 5. juni 1962. Han vart ikkje gjeven ut på singel før tre år seinare då han vart nytta i Presley-filmen *[[Tickle Me]]* i 1965.  «I'm Yours» nådde 11. plassen på ''Billboard'' Hot 100 i oktober 1965 og toppen av *Billboard* Easy Listening-lista. Dette vart den tredje singelen på rad av Presley som nådde toppen av denne lista.

## Kjelder

**Denne artikkelen bygger på «[[:en:I'm Yours (Elvis Presley song)|I'm Yours (Elvis Presley song)]]» frå ,  den 27. november 2016.* 
*** oppgav desse kjeldene:*


## Bakgrunnsstoff
*
Girls! Girls! Girls! av Elvis Presley

***Girls! Girls! Girls!*** er det 16. albumet til Elvis Presley, gjeven ut på RCA Victor Records i mono og stereo, i november 1962. Innspelinga fann stad i Radio Recorders i Hollywood 26. til 28. mars 1962. Det nådde tredjeplassen på Top LP's-lista i USA. Albumet selde til gullplate den 13. august 1963 hos Recording Industry Association of America.

## Innhald
Sidan filmmusikkalbum til Presley selde langt betre enn dei vanlege albuma (*[[Blue Hawaii]]* selde ti gonger så mykje som *[[Pot Luck av Elvis Presley|Pot Luck with Elvis]]*) vart Presley nøydd til å skrive songar forma for lett underhaldning og filmar med vakre bakgrunnar og vakre kvinner. Filmmusikken fekk derfor fokus frå og med dette albumet. 

Det vart spelt inn seksten songar under innspelinga i mars, der 13 av dei hamna på filmmusikkalbumet. Sidan Jerry Leiber og Mike Stoller vart avvist etter å ha hamna på kant med the Colonel, måtte songane dei skreiv for dette albumet alt ha blitt skrivne før den tid. Det same vart The Coasters-hitten frå 1961 som Presley spelte inn for filmen. Denne songen og to andre, «Return to Sender» og «Because of Love», finst på samlealbumet *[[Command Performances: The Essential 60's Masters II]]* frå 1995.

Songane «Return to Sender» og «Where Do You Come From» vart gjevne ut på singel i oktober 1962, ein månad før albumet kom. «Return to Sender» vart ein stor hit for Presley og nådde andreplassen på ''Billboard'' Hot 100, medan B-sida, «Where Do You Come From», nådde 99. plassen.

Selskapet *Follow That Dream* gav ut ein utvida versjon av albumet i 2007, med alternative opptak og songar som ikkje hamna på det originale albumet. 

## Innhald

### Original release

### ''Follow That Dream''-utgåva

## Medverkande
* Elvis Presley – vokal
* The Jordanaires – vokal
* The Amigos – korvokal (på «We'll Be Together»)
* Boots Randolph – saksofon, klarinett
* Scotty Moore, Barney Kessel – elektrisk gitar
* Tiny Timbrell – akustisk gitar
* Robert Bain, Alton Hendrickson – gitarar (på «We'll Be Together»)
* Dudley Brooks – piano
* Harold Brown – orgel (på «Thanks to the Rolling Sea»)
* Ray Seigel – kontrabass
* D.J. Fontana, Hal Blaine, Bernie Mattinson – trommer

## Kjelder


**Denne artikkelen bygger på «[[:en:Girls! Girls! Girls! (album)|Girls! Girls! Girls! (album)]]» frå ,  den 27. november 2016.* 
*** oppgav desse kjeldene:*


## Bakgrunnsstoff
*LPM-2621 Girls! Girls! Girls! Guide på The Elvis Presley Record Research Database
Return to Sender

«**Return to Sender**» er ein song frå 1962 av den amerikanske songaren Elvis Presley. Songen vart skriven av Winfield Scott og Otis Blackwell. 

Songen vart spelt inn 27. mars 1962 i Radio Recorders i Hollywood og handlar om ein mann som postar brev til kjærasten sin etter ein krangel. Ho skriv «return to sender» (returner til avsendar) på dei og han held fram å skrive brev og nekta å innsjå at forholdet er over. Presley spelte «Return to Sender» i filmen *[[Girls! Girls! Girls!]]*.

Med på innspelinga var Barney Kessel på elektrisk gitar, Tiny Timbrell på akustisk gitar, Ray Siegal på kontrabass, D.J. Fontana på trommer, Dudley Brooks på piano, Boots Randolph på barytonsaksofon, og Jordanaires på korvokal, i lag med forskjellige studiomusikarar, som trommeslagaren Hal Blaine. Songen opnar med ein saksofon. Ein annan saksofonist, Bobby Keys, hevda han spelte soloen på songen i memoara sine *Every Night's A Saturday Night*. Men Hardin skal ikkje ha møtt Presley før februar 1970, då han vart med i turnébandet hans. I tillegg vert denne påstanden avkrefta av RCA, Ernst Jorgensen (den offisielle arkivatoren for innspelingane til Presley), og studiologgane.

## Lister
Songen gjekk til topps på UK Singles Chart, og nådde andreplassen på den amerikanske *Billboard*-lista. Songen gjekk derimot til topps på dei rivaliserande listene til *Cash Box* og *Music Vendor*. «Return to Sender» nådde òg femteplassen på R&B-lista. Det var den første songen som toppa singellista under jula i Irland, sidan den irske singellista først vart starta opp i oktober 1962. Singelen selde til platinaplate hos RIAA for over 1 million selde eksemplar i USA. 

Songen låg heile 11 veker på toppen av VG-lista i Noreg. 

## Svarsong
Gerri Granger spelte inn svarsongen «Don't Want Your Letters». Denne songen vart arrangert og dirigert av Bert Keyes. Han vart gjeven ut på singel på Big Top 45-3128.

## Andre versjonar

### Andre språk
Ein fransk versjon vart omsett av og framført av Henri Salvador som «Retour au porteur» i 1963. Denne versjonen vart òg spelt inn av Betty & The Bops i 2000 og Frank Michael i 2003. 

Ein tysk versjon vart omsett av Camillo Felgen og kalla «Zurück an Johnny». Denne vart framført av Ted Herold i 1963. Ein annan tysk versjon vart omsett av Volker Rosin og framført som «Bye bye ihr Kinder» av Volker Rosin und die Lolly Pops i 1995. 

Det er blitt omsett to nederlandske versjonar. Den første vart omsett av Nelly Byl og kalla «Verkeerd verbonden». Denne vart framført av Will Tura i 1984. Den ande versjonen vart omsett av John Spencer og Rob Peters og framleis kalla «Return to Sender». Denne vart framført av John Spencer i 1985. 

Ein dansk versjon av songen vart omsett av Nils P. Jørgensen og kalla «En tur i center». Denne vart framført av Bamses Venner i 1984.

## Kjelder

**Denne artikkelen bygger på «[[:en:Return to Sender (song)|Return to Sender (song)]]» frå ,  den 27. november 2016.* 
*** oppgav desse kjeldene:*


## Bakgrunnsstoff
*Tekst 
*Elvis Presley Studio Recording Sessions: 27. mars 1962
It Happened at the World's Fair

***It Happened at the World's Fair*** er det 17. albumet til Elvis Presley, gjeve ut på RCA Victor i mono og stereo, LPM/LSP 2697, i april 1963. Innspelinga fann stad i Radio Recorders i Hollywood den 30. august og 22. september 1962. Det nådde fjerdeplassen på *Billboard* Top Pop Albums.

## Innhald
Innspelinga var først planlagt for 28. og 29. august, men vart utsett då Presley vart sjuk og berre to av songane som vart spelte inn den første kvelden 30. august vart rekna som bra nok. Ti songar vart spelte inn for albumet. To av dei var skrivne av favorittlåtskrivaren til Presley, Don Robertson (som deltok på klaverinstrument på albumet), og ein song av Otis Blackwell og Winfield Scott, som hadde skrive hitten «Return to Sender» året før. Desse tre songane, «I'm Falling In Love Tonight», «They Remind Me Too Much of You» og «One Broken Heart for Sale», vart gjevne ut på samlealbumet *[[Command Performances: The Essential 60s Masters II]]* i 1995.

«One Broken Heart for Sale» og «They Remind Me Too Much of You» vart gjevne ut på singel den 29. januar for å marknadsføre både albumet og filmen. «Broken Heart» nådde 11. plassen på ''Billboard'' Hot 100, og B-sida 53. plassen. Singelen selde til gullplate. «One Broken Heart For Sale» vart den første singelen på RCA av Presley som ikkje nådde topp 5 på singellista, om ein ser bort frå «Shake Rattle and Roll» som vart gjeven ut 31. august 1951 samstundes med alle dei andre songane frå debutalbumet til Presley.

Albumet vart opphavleg planlagt med eit folda album, men med berre 20 minuttar med musikk og det relativt dårlege salet til «One Broken Heart For Sale» vart ideen skrinlagd. I 2003 vart *It Happened at the World's Fair* gjeven ut på Follow That Dream med originalalbumet og fleire alternative opptak.

## Medverkande
* Elvis Presley – vokal
* The Jordanaires – korvokal
* The Mello Men – korvokal
* Clifford Scott – saksofon
* Scotty Moore, Billy Strange – elektrisk gitar
* Tiny Timbrell – akustisk gitar
* Dudley Brooks, Don Robertson – piano, orgel
* Ray Seigel – kontrabass
* D. J. Fontana, Frank Carlson Hal Blaine – trommer

## Innhald
### Original

### Follow That Dream-utgåva frå 2003

## Kjelder

**Denne artikkelen bygger på «[[:en:It Happened at the World&#39;s Fair (album)|It Happened at the World&#39;s Fair (album)]]» frå ,  den 27. november 2016.* 
*** oppgav desse kjeldene:*

## Bakgrunnsstoff
*LPM-2697 It Happened At The World's Fair Guide part of the The Elvis Presley Record Research Database
*LSP-2697 It Happened At The World's Fair Guide part of the The Elvis Presley Record Research Database
Sexsymbol

**Sexsymbol** er ein kjend person som er rekna som særs seksuelt tiltrekkande og glamorøs.

## Historie

Omgrepet *sex symbol* oppstod på engelsk på 1950-talet for å forklara populariteten til visse filmstjerner, som Marilyn Monroe og Brigitte Bardot. Liknande kvinnetypar kan førast tilbake til eldre uttrykk som *vamp* og *femme fatale*. Men det nye omgrepet kan sjåast i samanheng med endringar i kjønnsroller, seksualitet og andre samfunnsnormer som fann stad i USA og andre stader i etterkrigstida.

I tillegg til ei rad kvinner kan ein også finna mannlege sexsymbol frå heile 1900-talet, som skodespelarane Sessue Hayakawa, Douglas Fairbanks og Rudolph Valentino på 1910- og 1920-talet, Errol Flynn, Gary Cooper og Clark Gable på 1930-talet, Kirk Douglas, Burt Lancaster og Cary Grant på 1940-talet og «rebellar» som Elvis Presley, James Dean og Marlon Brando på 1950- og 1960-talet.

## Oppdikta sexsymbol
Sexsymbol treng ikkje vera verkelege personar. Teiknefilmfiguren Betty Boop frå 1930-talet er blitt kalla det første og best kjende sexsymbolet frå animasjonsfilmen. I *[[Who Framed Roger Rabbit]]* frå 1988, som inneheld både animerte og verkelege skodespelarar, blir Jessica Rabbit (med røyst av Kathleen Turner) presentert som eit overveldande sexsymbol. I data- og videospel finst òg ein del figurar som er blitt oppfatta som sexsymbol, til dømes Lara Croft. 

## Sjå òg
*It-jente

## Kjelder

**Denne artikkelen bygger på «[[:en:Sex symbol|Sex symbol]]» frå ,  den 27. november 2016.*  

## Bakgrunnsstoff
*Donna Leigh-Kile, *Sex Symbols*, Random House Inc, Aug 28, 1999, ISBN 188331951X
Einar Gimmestad

**Einar Gimmestad** () er ein norsk forfattar. Han er busett i Gloppen kommune.

## Bibliografi
### Bøker
*
*
*
*

### I tidsskrift - eit utval
* Lokalhistoriske artiklar Sogn og Fjordane

## Kjelder
* Gloppen folkebibliotek
Flyet Valkyrien

**Valkyrien** var ei norskregistrert sjøfly («amfibium») av typen Sikorsky S-43. Flyet vart skaffa av Det Norske Luftfartselskap i 1936 og var meint å setjast inn i ei ny atlanterhavsrute som skulle flygast i samarbeid med Pan American World Airways frå 1. juli same året. DNL innleidde kontrakt med Igor Sikorsky og DNL fekk oveta eit av dei 14 *S-43* som skulle leverast til Panair. Flyet vart sendt til Noreg i delar og sett saman der, og registrert i Norges luftfartøyregister som LN-DAG.

Det var tidlegare inngått ein avtale mellom Bernt Balchen på vegne av DNL og Juan Trippe på vegner av Panair, der DNL skulle stå for flyginga Bergen–Reykjavík og Panair strekninga Reykjavik–New York.

Panair gjekk bort frå avtala, og DNL vart sitjande igjen med ein maskin som dei ikkje hadde trafikkmessig behov for. Så snart flyet var sett saman og registrert vart det floge til Malmö for å setjast i opplag i påvente av at DNL fann ein kjøpar. Flyet vart selt til Frankrike den 14. september 1938 og fekk ny registrering:  F-AREX

## Kjelder

**Denne artikkelen bygger på «[[:nb:Flyet Valkyrien|Flyet Valkyrien]]» frå ,  den 28. november 2016.*  
 
## Bakgrunnsstoff
* Sikorski S-43
Øivind Nerhagen

**Øivind Nerhagen** () er ein norsk tidlegare skiskyttar frå Trysil. Han vann ein bronsemedalje med det norske stafettlaget under VM i skiskyting 1983.

Nerhagen deltok i skiskytings-VM i åra 1983 og 1985-87. Ved meisterskapen i Antholz i 1983 gjekk han den fyrste etappen for Noregs lag i 4 x 7,5 km stafett, eit lag som gjekk inn til bronseplass etter at Kjell Søbak, Eirik Kvalfoss og Odd Lirhus hadde gjort unna sine etappar. Nerhagens beste individuelle VM-plassering kom i Ruhpolding i 1985, der han enda opp på 15. plass i normalprogrammet.

Nerhagen debuterte i verdscupen i sveitsiske Egg am Etzel i desember 1981. Han lukkast aldri å oppnå ein pallplass individuelt. Derimot var han på laget då fire norske utøvarar sigra i ei stafettevling i Pontresina i Sveits, vinteren 1984. Nerhagen vart nummer 18 i verdscupen i skiskyting 1984, hans beste sesong. Han mista landslagsplassen i 1987, og deltok sidan ikkje internasjonalt.

Nerhagen var med på å vinne tre NM-gull i stafett. Individuelt vann han tre sølv- og like bronsemedaljar i åra 1983-87.

## Kjelder
**Sportsboken*, aktuelle årgangar.
Elise Ringen

**Elise Ringen** () er ein norsk tidlegare skiskyttar som fekk VM-bronse i stafett i 2012. Ho er medlem i Meråker skiskytterklubb og syster til Ada Ringen.

Ringen deltok i skiskyttar-VM 2012 og 2015, og i Vinter-OL 2014. Individuelt var 14. plassen i 7,5 km sprint under VM i skiskyting 2012 i Ruhpolding hennar beste prestasjon. I den same meisterskapen gjekk ho andreetappen på det norske bronselaget i 4 x 6 km stafett, dei hine på laget var Fanny Horn, Synnøve Solemdal og Tora Berger.

Ringens sterkaste prestasjon i eit verdscuprenn var ein tiandeplass i 7,5 km sprint i Hochfilzen vinteren 2012. Sjetteplassen i standardprogrammet på Voss i 2014 var hennar beste individuelle NM-plassering. Ho la opp i 2016.

## Kjelder

**Sportsboken*, aktuelle årgangar.
Signe Trosten

**Signe Trosten** () er ein norsk tidlegare skiskyttar frå Tana, medlem i Tana Idrettslag. Ho var med på det norske laget som vann bronse i lagtevlinga under VM i skiskyting 1991.

Trosten fekk ein bronsemedalje ved VM i skiskyting 1991 i Lahti, då ho saman med Synnøve Thoresen, Hildegunn Fossen og Unni Kristiansen vart nummer tre i lagtevlinga over 15 km, slått av det sovjetiske laget med 45 sekundar, og av Bulgaria med eit halvt minutt. Under Vinter-OL 1992 i Albertville enda ho på tiandeplassen på 15 km normalprogram.

Nasjonalt vann Trosten sølv i NM-sprinten 1992 i Skrautvål, bak Grete Ingeborg Nykkelmo. To år seinare tok ho bronsen i normalprogrammet i Orkdal, bak noregsmeister Hildegunn Fossen og Anne Elvebakk. Trosten la opp då OL-sesongen 1994 var over.

## Kjelder
**Sportsboken*, aktuelle årgangar.
Kjellaug Råd Johnsen

**Kjellaug Råd Johnsen** () er ein norsk forfattar. Ho er fødd i Gloppen kommune og busett i Tromsø.

## Bibliografi
### Bøker
*
*

### I bøker - eit utval
*

## Kjelder
* Gloppen folkebibliotek
Anne Bergset Oikonomaki

**Anne Bergset Oikonomaki** () er ein norsk forfattar. Ho er frå Stryn, men har budd meir enn tjue år på Kreta. I 2011 flytta ho tilbake til Noreg med barna. Ho jobbar som lærar for innvandrarar i tillegg til at ho skriv romanar.

## Bibliografi
### Bøker
*

## Kjelder
* Samlaget
Tonny Salt

**Tonny Salt** () var ein norsk fiskar og forfattar. Han var frå Selje.

## Bibliografi
### Bøker
*

## Kjelder
* Commentum forlag
Magnus A. Henden

**Magnus A. Henden** () var ein norsk bonde og forfattar. Han var frå Hennebygda i Eid kommune.

## Bibliografi
### Bøker
*
### I tidsskrift - eit utval
* Lokalhistoriske artiklar Sogn og Fjordane

## Kjelder
* Gravminner
* Jul i Nordfjord 1994

## Bakgrunnsstoff
* Om Magnus A. Henden i Lokalhistoriske artiklar Sogn og Fjordane
I Feel So Bad

**«I Feel So Bad»** er ein song skriven og opphavleg spelt inn av Chuck Willis i 1953.

Ein versjon av songen vart spelt inn av Elvis Presley den 12. mars 1961 i RCA Studio B i Nashville i Tennessee.
Presley spelte inn ein versjon av songen som følgde arrangementet og syngestilen til til Willis. Presley-versjonen nådde femteplassen på den amerikanske ''Billboard'' Hot 100 i 1961 og 15. plassen på  Billboard's Top 20 R&B Singles-lista same året. Songen vart gjeven ut som ei dobbel A-side i Storbritannia (med «Wild in the Country»), som nådde fjerdeplassen på UK singles chart, òg i 1961.

## Kjelder

**Denne artikkelen bygger på «[[:en:I Feel So Bad|I Feel So Bad]]» frå ,  den 29. november 2016.* 
*** oppgav desse kjeldene:*



## Bakgrunnsstoff
*
(Marie's the Name) His Latest Flame

«**(Marie's the Name) His Latest Flame**» er ein song som vart spelt inn av Elvis Presley og publisert av Elvis Presley Music i 1961. Han vart skriven av Doc Pomus og Mort Shuman og opphavleg spelt inn av Del Shannon for albumet *Runaway With Del Shannon*, som kom ut i juni 1961. Den meir kjende og suksessrike innspelinga til Presley kom ut i august 1961. Den relativt intense melodien, med ein Bo Diddley-rytme, gjorde det godt på både pop- og easy listenening-stasjonane og nådde fjerdeplassen på ''Billboard'' Hot 100 og andreplassen på Easy Listening-lista. Singelen (gjeven ut som ei dobbel A-side med «Little Sister», som i Statane) og låg fire veker på toppen av UK Singles Chart — ein av ni Presley-songar på toppen av den britiske singellista mellom 1960 og 1962. 

## Medverkande

Songen vart spelt inn i RCA Studio B i Nashville i Tennessee, 25. juni 1961.
* Gitarar: Scotty Moore, Hank Garland, Neal Matthews
* Bass: Bob Moore
* Trommer, perkusjon: D.J. Fontana, Buddy Harman
* Piano, orgel: Floyd Cramer, Gordon Stoker
* Vokal: The Jordanaires
* Claves: Boots Randolph

## Andre versjonar

Songen vart spelt av det alternative rockebandet The Smiths (som ein del av ein live medley med songen «Rusholme Ruffians», noko ein finn på albumet ''Rank''), punkbandet Misfits, heavy metal-bandet Scorpions og det italienske alternative rockebandet Verdena, i tillegg til Brian May. El Vez gav ut ein singel med songen, og endra tittelen til «Maria's the Name (of His Latest Flame)».

Songen vart òg spelt inn av R. Stevie Moore i 1984 på albumet ''Everything''. I 1987 gav Marco T ut ein spansk versjon av songen i Colombia. 

Ein tysk versjon kalla «Sie war all' sein Glück» vart skriven av Camillo Felgen og framført av Ted Herold i 1961. 

Ein fransk versjon kalla «Sa grande passion» vart skriven av Lucien Morisse og André Salvet, og framført av Richard Anthony, Les Champions, Jackie Seven, François Deguelt, alle i 1961, og Dalida i 1991. Ein annan fransk versjon vart kalla «Mon vieux copain» og skriven av Bertrand Bédard. Han framførte denne versjonen sjølv i 1970, og ein annan versjon med denne teksten vart framført av Johnny Farago. 

Ein nederlandsk versjon vart omsett av Stijn Meuris og kalla «Zijn laatste vlam». Denne vart framført av Noordkaap i 1992. 

Kari Kukkola skreiv ein finsk song kalla «Pois raiteiltaan» og framført av Johnny & The Dodgers i 2010.

## Kjelder

**Denne artikkelen bygger på «[[:en:(Marie&#39;s the Name) His Latest Flame|(Marie&#39;s the Name) His Latest Flame]]» frå ,  den 29. november 2016.* 
*** oppgav desse kjeldene:*


## Bakgrunnsstoff
*Songar av Doc Pomus.
*
Little Sister av Elvis Presley

«**Little Sister**» er ein rock and roll-song skriven av Doc Pomus and Mort Shuman. Han vart opphavleg gjeven ut på singel i 1961 av Elvis Presley, som nådde femteplassen på ''Billboard'' Hot 100 med songen. Singelen vart gjeven ut som ei dobbel A-side i lag med «(Marie's the Name) His Latest Flame») som nådde toppen av UK Singles Chart.
Hank Garland spelte gitarsolo på songen, medan Jordanaires song korvokal, med den markante bassrøysta til Ray Walker.

Presley spelte songen som ein del av ein medley med «Get Back» i 1970 i filmen **. Songen vart sidan spelt av artistar som Dwight Yoakam, Robert Plant, The Nighthawks, The Staggers, Pearl Jam, Ry Cooder og Jesse and the Rippers.

Teksten i songen nemnde «Jim Dandy» som er tittelen på songen «Jim Dandy» frå 1956 av LaVern Baker. Ein svar song til «Little Sister», med same melodi, men annan tekst, vart skriven og spelt inn som «Hey, Memphis» av Baker i september 1961.

## Listeplassering

### Elvis Presley

#### Medverkande
Songen vart spelt inn i RCA Studio B i Nashville, 25. juni 1961.
* Akustisk gitar: Scotty Moore
* Elektrisk gitar: Hank Garland
* Bass: Bob Moore
* Trommer: D.J. Fontana og Buddy Harman
* Orgel: Floyd Cramer
* Vokal: The Jordanaires

## Dwight Yoakam-versjonen

Musikkvideoen for Dwight Yoakam-versjonen vart regissert av Sherman Halsey.

## Parodi
Det kristne parodibandet ApologetiX spelte inn ein parodi av songen kalla «Little Esther» for debutalbumet *[[Isn't Wasn't Ain't]]* i 1993.

## Andre versjonar

Ein tysk versjon av songen vart omsett av Joachim Relin og kalla «Little Linda». Denne vart framført av Ted Herold i 1961.

Eddy Mitchell og Pierre Saka skreiv ein fransk tekst til songen, «Petite sœur d'amour», framført av Les Chaussettes Noires i mars 1962.

Ein nederlandsk tekst av Bart Peeters, kalla «Kleine zuster» vart framført av The Radios i 1992.

## Kjelder

**Denne artikkelen bygger på «[[:en:Little Sister av Elvis Presley|Little Sister av Elvis Presley]]» frå ,  den 29. november 2016.* 
*** oppgav desse kjeldene:*


## Bakgrunnsstoff
*
Good Luck Charm

«**Good Luck Charm**» er ein song spelt inn av Elvis Presley og publisert av Gladys Music, songforlaget til Elvis Presley. 
Han vart skriven av Aaron Schroeder og Wally Gold og spelt inn i RCA Studio B i Nashville i Tennessee av Presley i 1961.
Songen nådde toppen av ''Billboard'' Hot 100-lista i veka som enda 21. april 1962. Han låg på toppen av lista i to veker. Songen nådde òg toppen av UK Singles Chart i mai 1962 og låg der i fem veker. Han var den andre av tre singlar på rad som nådde toppen av den britiske singellista. Songen gjekk òg til topps på VG-lista

«Good Luck Charm» vart spelt av Travis & Shook på Cape Cod Covers, Vol. 1 «The King».  Alvin and the Chipmunks spelte songen i ein episode av TV-serien i 1988. 

Ein svarsong kalla «Don't Want to Be Another Good Luck Charm», vart spelt inn av Jo (frå duoen Judy & Jo). 

## Andre versjonar

Ein fransk versjon vart skriven av Guy Bertret og Roger Desbois og framført av Les Vautours med Vic Laurens i 1962 som «Le coup du charme». Denne teksten vart òg spelt inn av Les Champions i juni 1962. 

Ein tysk versjon vart omsett av Joachim Relin og kalla «Sei doch mein Talismann - my Darling du allein». Denne vart framført av Ted Herold i juni 1962. Ein annan tysk versjon vart framført av Günter Loose og kalla «Du gehörst auf's Titelbild». Denne vart framført av John Ulrik i mai 1962.

Flemming Bamse Jørgensen skreiv ein dansk tekst til songen, kalla «Marilyn». Denne vart framført av Bamses Venner i 1975. Ein annan dansk versjon vart skriven same året av Niels Grønbech, Bosse Hall Christensen, Michael Bundesen, Claus Asmussen, Michael Hardinger og Jens Tage Nielsen. Denne heitte «Jeg har købt en guitar» og vart framført av Shu-bi-dua i mai 1975. 

Ein nederlandsk versjon vart skriven av Nelly Byl og kalla «Mijn talisman». Denne vart framført av Will Tura i 1984.

## Kjelder

**Denne artikkelen bygger på «[[:en:Good Luck Charm|Good Luck Charm]]» frå ,  den 29. november 2016.* 
*** oppgav desse kjeldene:*


## Bakgrunnsstoff
*
Anything That's Part of You

«**Anything That's Part of You**» er ein song skriven av Don Robertson. Han vart spelt inn av Elvis Presley i 1962 for RCA Records. 

## Andre versjonar

Ein tysk versjon av songen vart skriven av Ronny Hein og kalla «Vielleicht kannst du mich jetzt versteh'n». Denne vart framført av Bobby Solo i november 1966. André Boulanger skreiv ein fransk versjon av songen kalla «Un soir sans toi», som vart framført av Johnny Farago i 1976.

## Kjelder

**Denne artikkelen bygger på «[[:en:Anything That&#39;s Part of You|Anything That&#39;s Part of You]]» frå ,  den 29. november 2016.* 
 

## Bakgrunnsstoff
*
Nesøya-ulukka

**Nesøya-ulukka** var ei flyulukke i nærleiken av eit bustadområde på Nesøya i Asker kommune 14. april 1963 klokka 13:18. Flyet hadde åtte passasjerar og eit mannskap på fire. Alle 12 omkom. Ingen på bakken vart skadd.

Flyet var eit Vickers Viscount 759D-fly frå Icelandair, Flugfélag Íslands, TF-ISU, «Hrimfaxi». Det var på veg frå Kastrup i rute til Reykjavík via Oslo og Bergen, og var under innflyging til Oslo lufthamn, Fornebu, då ulukka skjedde.

## Årsaka til havariet
Havarikommisjonen var ikkje i stand til å kunne stadfesta kva som var årsaka til ulukka. Ein gjekk ut frå at kapteinen mista kontrollen over flyet i så låg høgd under innflyginga til Fornebu at det ikkje lét seg gjera å korrigera høgda. Kommisjonen meinte at det kunne ha danna seg is på stabilisatorrora, eller at propellane hadde vorte stilt inn på lågaste stigingsvinkel. Av dei to hypotesane meinte kommisjonen at den siste hypotesen var svakt meir sannsynleg enn den første.

## Kjelder

**Denne artikkelen bygger på «[[:no:Nesøya-ulykken|Nesøya-ulykken]]» frå ,  den 29. november 2016.*  
 
; Referansar
Jerry Kennedy

**Jerry Glenn Kennedy** () er ein USA-amerikansk plateprodusent, låtskrivar og gitarist.

## Biografi
Kennedy vart fødd i Shreveport i Louisiana. Han byrja med gitartimar som barn hos den lokale gitarlegenda Tillman Franks. 

Kennedy fekk platekontrakt med RCA Records då han var berre 11 år gammal. Han spelte så inn fleire singlar, fleire i lag med Chet Atkins. Kennedy vart så eit tenåringsidol på skulen sin. Sjølv om han aldri vart ei stjerne som vokalist, song han korvokal for fleire artistar på Mercury Records som tenåring. Etter å ha arbeidd som studiomusikar kring Shreveport i fleire år, vart han overtydd om å flytte til Nashville av Irving Green, sjefen i Mercury Records. Kennedy kom til Nashville akkurat då countrymusikken vart popoulær i 1960-åra. Kort tid etter han kom til Nashville byrja han å arbeide som talentspeidar for countryavdelinga til Mercury, Smash Records, og byrja å produsere innspelingar i tillegg.  

Kennedy og Tommy Tomlinson, ei Louisiana Hayride-stjerne frå Minden i Louisiana, utvikla fire instrumentale album for Mercury Records i 1960. Albuma vart kalla «Tom & Jerry», og dekte alle musikksjangrar, og vart spelt inn i lag med Hank Garland, Boots Randolph, Bob Moore og Harold Bradley.

Jerry Kennedy Orchestra deltok på innspelingar for Johnny Hallyday i 1962. Det vart gjeve ut fem plater frå desse innspelingane: «Johnny Sings America's rockin' hits»,  «The 1962 Nashville sessions Vol.2 The French recordings» gjeve ut på CD i 1990, «Nashville Session 62», «C'est fini miss Molly» og «Johnny Hallyday - Le Livre».

Kennedy var ein av studiomusikarane som Bob Dylan brukte på albumet *[[Blonde On Blonde]]* i 1966.

Kennedy mottok fire Grammyprisar, Kennedy spelte dobro og gitar på innspelingar med artistar som Elvis Presley, Kris Kristofferson og Ringo Starr. Kennedy spelte på eller produserte nesten alle countrypatene til Jerry Lee Lewis.

I 1968 slutta Shelby Singleton, som hadde fungert som ein mentor for Kennedy, i Smash. Kennedy tok over og styrte Smash Records i 16 år, og arbeidde med countryartistar som Roger Miller, Reba McEntire, Johnny Rodriguez og Tom T Hall. 

I 1987 gav Kennedy og David Briggs ut ein song for Mercury Records tilskriven Joe Kenyon. Dette var ein versjon av Vangelis sin «Hymne». E & J Gallo Winery brukte denne versjonen i reklamane sine og songen nådde 33. plassen på Hot Country Songs-lista i USA.

Kennedy er far til låtskrivaren, musikaren og produsenten Gordon Kennedy.

## Kjelder

**Denne artikkelen bygger på «[[:en:Jerry Kennedy|Jerry Kennedy]]» frå ,  den 29. november 2016.* 
*** oppgav desse kjeldene:*
She's Not You

**«She's Not You»** er ein song frå 1962 spelt inn av Elvis Presley og publisert av Gladys Music, songforlaget til Presley. «She's Not You» nådde femteplassen på ''Billboard'' Hot 100 og 13. plassen på R&B-lista. I Storbritannia gjekk singelen til topps på singellista og låg er i tre veker. Songen vart skriven av Doc Pomus i lag med Leiber og Stoller.
Han var også den første songen til å nå førsteplassen på den nye irske singellista (Irish Charts), 5. oktober 1962.

## Andre versjonar
Chris Isaak spelte songen i 2011 for albumet *[[Beyond the Sun]]*.

Ein tysk versjon vart skriven av Joachim Relin og kalla «Du schaust mich». Denne vart framført av Gerd Böttcher med Werner Müller und sein Orchester i 1962. Joey Galimi skreiv ein fransk tekst til songen kalla «Ce n'est pas toi» som vart framført av Johnny Farago i 1968. Ein dansk versjon vart skriven av Bamse og framført av Bamses venner i 1976 som «Softicemaskinen»

## Kjelder

**Denne artikkelen bygger på «[[:en:She&#39;s Not You|She&#39;s Not You]]» frå ,  den 29. november 2016.* 
*** oppgav desse kjeldene:*


## Bakgrunnsstoff
*
Fun in Acapulco

***Fun in Acapulco*** er det 19. albumet til Elvis Presley, gjeve ut på RCA Victor Records i mono og stereo, LPM/LSP 2756, i november 1963. Innspelinga fann stad i Radio Recorders i Hollywood den 22. og 23. januar 1963 og i RCA Studio B i Nashville den 26. og 27. mai 1963. Albumet nådde tredjeplassen på Top LP's-lista i USA. Albumet og filmen vart det siste Presley gav ut før Beatlemania.

## Innhald
Filmen var den tredje tropiske «reisefilmen» Presley deltok i for Paramount Pictures etter *[[Blue Hawaii]]* og *[[Girls! Girls! Girls!]]*, og denne gongen var Elvis i Mexico. Fleire av dei faste låtskrivarane til Presley leverte songar som passa til filmen, med titlar som «Marguerita», «El Toro», «You Can't Say No In Acapulco» og «The Bullfighter Was A Lady». I tillegg finn ein standardlåten «Guadalajara» av Pepe Guízar frå 1937. Presley fekk med seg trompetistane Rudolph Loera og Anthony Terran på innspelinga, og framførte songane med større entusiasme enn dei siste filmmusikkinnspelingane hans. Fire av desse songane vart sidan gjevne ut på samlealbumet *[[Command Performances: The Essential 60s Masters II]]* i 1995: tittelsporet, «Mexico,» «Marguerita» og songen som vart gjeven ut som den første singelen, «Bossa Nova Baby».

«Bossa Nova Baby» kom i butikkane ein månad før albumet, i lag med sporet «Witchcraft» av rhythm and blues-låtskrivaren og arrangøren Dave Bartholomew og som var ein hit for The Spiders i 1956. At bossa nova-bølgja frå 1960-åra var eit brasiliansk fenomen og ikkje eit mexicansk fenomen verka å bety lite, sidan singelen nådde åttande plassen på ''Billboard'' Hot 100 og 20. plassen på R&B-lista.

For å kompensere for det korte, ti spor lange *[[It Happened at the World's Fair]]*, insisterte manageren til Presley, Colonel Tom Parker, på at *Fun in Acapulco* skulle bli verdt pengane. Det vart lagt til to songar, «Love Me Tonight» og «Slowly But Surely» frå ei avkorta albuminnspeling frå mai 1963, slik at det totale talet kom opp i tretten songar.

I 2003 vart *Fun in Acapulco* gjeve ut på ny på selskapet Follow That Dream med mange alternative opptak av songane.

## Medverkande
* Elvis Presley – vokal
* The Jordanaires – korvokal
* The Amigos – korvokal
* Anthony Terran, Rudolph Loera – trompetar
* Scotty Moore – elektrisk gitar
* Barney Kessel – akustisk gitar
* Tiny Timbrell – akustisk gitar, mandolin
* Dudley Brooks – piano
* Ray Seigel – kontrabass
* Emil Radocchi – perkusjon
* D.J. Fontana, Hal Blaine – trommer

## Innhald
### Original release

### Singel

### Follow That Dream-utgåva frå 2003

## Lister
**Album**

## Kjelder

**Denne artikkelen bygger på «[[:en:Fun in Acapulco (album)|Fun in Acapulco (album)]]» frå ,  den 29. november 2016.* 
*** oppgav desse kjeldene:*
Bossa Nova Baby

«**Bossa Nova Baby**» er ein song skriven av Jerry Leiber og Mike Stoller og spelt inn av Elvis Presley 22. januar 1963 i Radio Recorders i Hollywood som ein del av filmmusikken til filmen *[[Fun in Acapulco]]* i 1963.

Songen nådde åttandeplassen på poplista ''Billboard'' Hot 100 i USA og 20. plassen på *Billboard* R&B Singles-lista i 1963. Songen nådde òg 13. plassen på den britiske singellista..

Han vart først spelt inn og gjeven ut av Tippie and the Clovers i 1962.

## Andre versjonar

Ein tysk versjon av songen med same tittel som originalen, vart skriven av Camilo Felgen. Ein tysk versjon vart òg framført av Gitte Hænning, Wencke Myhre og Siw Malmkvist i 2005. Denne vart først spelt inn av Bill Ramsey i januar 1964 og så av Ted Herold same året. Anne-Lie Rydé song ein svensk tekst av songen

## Kjelder

**Denne artikkelen bygger på «[[:en:Bossa Nova Baby|Bossa Nova Baby]]» frå ,  den 29. november 2016.* 
*** oppgav desse kjeldene:*


## Bakgrunnsstoff
*
Vilhelm Nagel

**Vilhelm Edvard Karl Nagel** () var ein norsk kontorist og politikar frå Kristiania. Perioden 1913-15 sat han på Stortinget, vald på Det norske Arbeidarparti sitt program.

Nagel var son til ein faktor. 16 år gammal vart han tilsett ved kontoret til jarnbanestyret i hovudstaden som kontorbod. I 1898 fekk han stilling som fullmektig og i 1908 som bokhaldar, då ved jarnbanekontoret i Drammen.

Nagel var medlem 1908-09 i skulestyret i Kristiania og frå 1911 i Drammen, der han i 1912 vart vald til formann. Han representerte einmannskrinsen Strømsø og Tangen på Stortinget 1913-15, han var då sekretær i Gasje- og pensjonskomiteen.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*  
*
Songen Guadalajara

«**Guadalajara**» er ein kjend mariachisong skriven av Pepe Guízar i 1937. Guízar skreiv songen til ære for heimbyen, byen med same namn som songen og statshovudstad i den mexicanske staten  Jalisco.

## Versjonar
Songen vart først popularisert av Lucha Reyes, ein mexicansk songar frå Guadalajara og vert ofte rekna som «mora til ranchera-musikken».

I 1940-åra spelte den mexicanske songaren Irma Vila inn songen og song han i musikalfilmen *[[Canta y no llores...]]* (1949). Utgåva hennar vart seinare nymastra og gjeven ut på samlealbumet *Irma Vila, La Reina del Falsete: Todos sus éxitos*.

Tiddleg i 1950-åra spelte den mexicanske songaren Flor Silvestre inn songen for Columbia Records. Versjonen hennar vart ein suksess og vart gjeven ut på to samlealbum, *Canciones mexicanas, vol. 1* og *[[Flor Silvestre canta sus éxitos]]* (1964).

Demetrio González, ein spansk fødd songar som song mexicansk musikk, framførte songen i filmen *Los cinco halcones* (1962).

Ei av dei mest populære tolkingane utanfor Mexico vart gjort av Elvis Presley i den siste scenen i filmen *[[Fun in Acapulco]]* (1963). Andre versjonar utafor Mexico vart mellom anna gjort av Nat King Cole på albumet hans *More Cole Español* (1962), Percy Faith på *Viva the Music of Mexico* (1958), og Desi Arnaz på *The Best of Desi Arnaz Mambo King*. Andre kjende mexicanske versjonar er av Rafael Jorge Negrete og Vicente Fernández.

## Kjelder

**Denne artikkelen bygger på «[[:en:Guadalajara (song)|Guadalajara (song)]]» frå ,  den 29. november 2016.* 
*** oppgav desse kjeldene:*

## Bakgrunnsstoff
* Informasjon om songen på GuadalajaraGuadalajara.com
Godske Nielsen

**Godske Joachim Weidemann Nielsen** () var ein norsk jurist og politikar. Han var stortingsmann for partiet Høgre i til saman seks år. Stortingsmann Wilhelm Nielsen var far hans.

Nielsen vart student frå Kristiania katedralskole i 1866 og cand.jur. i 1871. Frå 1872 til -86 arbeidde han som sorenskrivarfullmektig i Bamble, og han var 1874-94 overrettsaksørar i Kragerø. Etter eit par års mellomspel som politimeister og magistrat i Kragerø, var han frå 1898 sorenskrivar i Bamble og Kragerø, og frå 1898 også byfut.

Nielsen var medlem av Kragerø bystyre frå 1882, bortsett frå då han var politimeister (1984-96). Valperioden 1908-10 var han ordførar. Han var medlem i felleskomiteen for Vestlandsbanen i 20 år.

Nielsen representerte einmannskrinsen Kragerø på Stortinget 1903-06 og på ny 1913-15. I ein mellomliggande periode var han varamann frå Kragerø og møtte i staden for Ambortius O. Lindvig både på tampen av 1910- og 1911-sesjonane, i 1912 møtte han allereie frå 6. mars. Nielsen var medlem i Justiskomiteen og Lagtinget åra 1903-06, Tollkomiteen 1910-12 og Militærkomiteen 1913-15.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*  
*
Kissin' Cousins

***Kissin' Cousins*** er det 20. albumet til Elvis Presley, gjeve ut av RCA Victor i mono og stereo, LPM/LSP 2894, i april 1964. Det er filmmusikken til filmen med same namn frå 1964. Innspelinga fann stad i RCA Studio B i Nashville i Tennessee, den 26. og 27. mai, og 29. og 30. september 1963. Albumet nådde sjetteplassen på *Billboard* Top LP's-lista i USA. Albumet selde til gullplate 27. mars 1992 i USA.

## Innhald
Innspelinga for *[[Viva Las Vegas]]*, som kom ut seinare, men var ferdig før *Kissin' Cousins*, hadde blitt langt dyrare enn venta. Derfor valde manageren til Presley, Colonel Tom Parker, å flytte innspelinga til Studio B, langt borte frå Hollywood og distraksjonane der. Kravet om å fylle heile filmmusikkalbum, som var blitt vanlege og tok over for EP-singlane, gjorde at dei faste låtskrivarane til Presley, byrja å gå tom for gode songar. Fem av songane vart skrivne av Giant, Baum og Kaye.

Det vart spelt inn ti songar av Presley med musikarar frå The Nashville A-Team i løpet av to kveldar i september. Det vart spelt inn to versjonar av tittelsporet, ein med den vanlege røysta til Presley, og ein med ei etterlikning av ein hillbilly. Den sistnemnde versjonen av «Kissin' Cousins» kom ut på singel i februar 1964, med «It Hurts Me» som B-side. Singelen nådde 12. plassen på ''Billboard'' Hot 100, medan B-sida nådde 29. plassen. Singelen selde til gullplate. «Anyone (Could Fall In Love With You)», som finst på albumet, vart ikkje nytta i filmen. «Pappy, Won't You Please Come Home», framført av Glenda Farrell, finst i filmen, men er ikkje med på albumet.

Som med albumet til *[[Fun in Acapulco]]*, vart to songar, «Echoes of Love» og «(It's a) Long Lonely Highway» av Doc Pomus og Mort Shuman, henta frå ei avlyst albuminnspeling i mai 1963 og lagt til albumet, slik at det vart 12 songar i alt. Tre songar — «Once Is Enough», «One Boy, Two Little Girls» og singelen — vart gjevne ut på samlealbumet *[[Command Performances: The Essential 60s Masters II]]* i 1995.

## Medverkande
* Elvis Presley – vokal
* The Jordanaires – korvokal
* Millie Kirkham, Dolores Edgin, Winnifred Brest – korvokal
* Boots Randolph, Bill Justis – saksofon
* Cecil Brower – fele
* Scotty Moore, Grady Martin – elektrisk gitar
* Jerry Kennedy, Harold Bradley – elektrisk gitar, banjo
* Floyd Cramer – piano
* Bob Moore – kontrabass
* D.J. Fontana, Buddy Harman – trommer

## Innhald

## Lister

**Album**

## Kjelder

**Denne artikkelen bygger på «[[:en:Kissin&#39; Cousins (album)|Kissin&#39; Cousins (album)]]» frå ,  den 29. november 2016.* 
*** oppgav desse kjeldene:*
Christian Sissener

**Christian Frederik Møllerop Sissener** () var ein norsk godseigar og politikar frå Trondheim. Han var stortingsmann 1898-1900 frå Smaalenene.

Sissener var son til ein infanterioffiser. Sjølv vart han student i 1870 og studerte så jordbruk i nær eit år hos storbonden Arne Omsted i Grue, medan han i 1873/74 gjekk landsbruksskulen på Ås i Akershus.

I 1874 kjøpte Sissener herregarden Tomb i Råde i Østfold, der han sidan budde. Han var heradsstyremedlem 1878-82 og på ny frå 1888; ei tid som varaordførar. Sissener var styremedlem i den lokale sparebanken, i amtet sitt landsbruksselskap og styret i Norges Vel. Han var formann i Norsk meieriforening og Norsk travselskap. 

Sissener var valmann 1888, 1891, 1894 og 1897. Fyrst på valtinget 1897 nådde han opp og representerte perioden 1898-1900 Smaalenenes amt og partiet Høgre på Stortinget. Han var medlem i Landbrukskomiteen.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Roustabout

***Roustabout*** er det 21. albumet til Elvis Presley, gjeve ut på RCA Victor Records i mono og stereo, LPM/LSP 2999, i oktober 1964. Det inneheldt filmmusikken til filmen med same namn. Innspelinga fann stad i Radio Recorders i Hollywood den 2. og 3. mars og 29. april 1964. Det nådde toppen av *Billboard* Top LP's-lista. Det selde til gullplate 20. mai 1988 av Recording Industry Association of America. Albumet vart det siste filmmusikkalbumet som nådde toppen av lista og det siste albumet generelt som nådde toppen før *[[Aloha From Hawaii: Via Satellite]]* i 1973.

## Innhald
Presley fekk betalt mellom 225&nbsp;000 til 1&nbsp;000&nbsp;000 dollar på førehand av kvar film han deltok i, ofte halve budsjettet til produksjonen. I tillegg fekk han halvparten av inntektene frå filmane. Desse filmane vart stundom filma på under tre veker, og all musikk til filmen og albumet tok sjeldan meir enn to veker. Det var ansvaret til Freddy Bienstock, assistenten til manageren til Presley, Colonel Tom Parker, å sikre at songane passa inn i inntektslikninga og utgjevingane vart kontrollerte av Elvis Presley Music eller Gladys Music, som var Hill and Range Publishing-selskap som Presley og Parker eigde. På grunn av dette mista suksessrike låtskrivarar som Doc Pomus og Mort Shuman, Otis Blackwell og Winfield Scott, og Don Robertson interessa i å skrive songar for Presley. Det var samverkande marknadsføring, og ein tilsett i MGM sa at filmane «ikkje trengde titlar. Me kunne ha gjeve dei nummer. Dei ville likevel ha selt bra».

Blackwell og Scott skreiv faktisk ein kandidat til tittelsporet, «I'm a Roustabout» som vart spelt inn 3. mars, men fann ut at songen vart byta ut med ein song frå andre låtskrivarar. Denne innspelinga vart etter kvart gjeven ut av RCA på samlealbumet *[[2nd to None]]* i 2003.

Presley og klikken hans som bestod av dei beste studiomusikarane pløydde seg gjennom alt dette, og spelte inn elleve songar som resulterte i 25 minuttar med musikk på albumet. Fire av sognane frå dette albumet kom seinare ut på samlealbumet *[[Command Performances: The Essential 60s Masters II|The Essential 60s Masters II]]* i 1995: «Roustabout», «Little Egypt», «Poison Ivy League» og «There's a Brand New Day on the Horizon».

## Medverkande
* Elvis Presley – vokal
* The Jordanaires – korvokal
* The Mello Men – korvokal (på «Roustabout»)
* Boots Randolph – saksofon
* Scotty Moore, Billy Strange – elektrisk gitar
* Tiny Timbrell – akustisk gitar
* Floyd Cramer, Dudley Brooks – piano
* Bob Moore, Ray Siegel – kontrabass
* D.J. Fontana, Buddy Harman, Hal Blaine – trommer

## Innhald

## Plassering
**Album**

## Kjelder

**Denne artikkelen bygger på «[[:en:Roustabout (album)|Roustabout (album)]]» frå ,  den 30. november 2016.* 
*** oppgav desse kjeldene:*
Little Egypt (Ying-Yang)

«**Little Egypt (Ying-Yang)**» er ein song skriven av Jerry Leiber og Mike Stoller og spelt inn av The Coasters i 1962 for albumet *Coast Along with the Coasters*. Songen nådde 16. plassen på R&B-lista og 23. plassen på The Billboard Hot 100 i 1961.

## Andre versjonar
*The Downliners Sect i 1964 på albumet *The Sect*
*Elvis Presley i 1964 på albumet *[[Roustabout]]*
*Cher
*1965: The Crescendoes
*1965: Lee Curtis and The All-Stars
*1966: Mickey Gilley
*1969: Ray Stevens
*1976: Kaleidoscope
*1979: Speedy King and His Feetwarmers
*1984: Storm in a Nutshell
*1996: Jerry Williams
*2000: Anders Johansson - Jakob Hydén
*2007: Terry Mike Jeffrey
*2010: James Reyne
*2014: Dogbowl

## Kjelder

**Denne artikkelen bygger på «[[:en:Little Egypt (Ying-Yang)|Little Egypt (Ying-Yang)]]» frå ,  den 30. november 2016.* 
*** oppgav desse kjeldene:*
Girl Happy

***Girl Happy*** er det 21. albumet til Elvis Presley, gjeve ut på RCA Victor Records i mono og stereo, LPM/LSP 3338, i mars 1965. Innspelinga fann stad i Radio Recorders i Hollywood, den 10. til 12. juni med ekstra vokalspor av Presley den 15. juni 1964. Albumet nådde åttandeplassen på Top LP's-lista. Det selde til gullplate 15. juli 1999 i USA.

## Innhald
Utanom singlane til samlealbumet *[[Elvis' Golden Records Volume 3]]*, var dette det sjette originale Presley-albumet på rad med filmmusikk frå ein av filmane han spelte i. Det vart spelt inn elleve songar og alle vart brukte. «The Meanest Girl in Town» vart opphavleg gjeven ut som «Yeah, She's Evil!» av Bill Haley & His Comets på Decca Records i juli 1964, sjølv om Haley spelte inn sin versjon seks dagar etter Presley. Ein feil i masteringa av musikken førte til at farten på røysta til Presley vart auka fleire gonger. RCA gav til slutt ein rett versjon av tittelsporet i 1991 på samlealbumet *Collectors Gold from the Movie Years*, men då med eit alternativt opptak. Til slutt vart den riktige versjon med rett snøggleik gjeven ut.

«Do the Clam» vart gjeven ut på singel omtrent ein månad før albumet kom ut, og nådde 21. plassen på ''Billboard'' Hot 100 og låg inne på veka i åtte veker. B-sida var eit unytta spor kalla «You'll Be Gone», skriven av Presley med «Memphis Mafia»-medlemmane Red West og Charlie Hodge, og vart spelt inn 18. mars 1962 under innspelinga til *[[Pot Luck av Elvis Presley|Pot Luck with Elvis]]*. Ein variant av Cole Porter-standarden «Begin the Beguine» (etter Porter hadde nekta dei å endre teksten), vart den nye songen utvikla med melodien og teksten til Porter som mal. Songen var ikkje med i filmen, men vart lagt til albumet.

Mot slutten av 1965 gav RCA ut filmmusikk til den tredje filmen til Presley det året, *[[Harum Scarum]]*. Sidan ingen av songane på albumet hadde potensiale som singel, valde RCA ut «Puppet on a String» i lag med den då fem år gamle «Wooden Heart» som årets julesingel. Sjølv om «Puppet on a String» alt var gjeve ut på *Girl Happy*, klatra songen til 14. plassen på Billboard Hot 100. I 2003 vart *Girl Happy* gjeve ut på ny på selskapet Follow That Dream i ei spesialutgåve med dei originale songane frå albumet i tillegg til mange alternative opptak.

## Medverkande

* Elvis Presley — vokal
* The Jordanaires — korvokal
* The Jubilee Four, The Carole Lombard Trio — korvokal (på «Do the Clam» og «Wolf Call»)
* Boots Randolph — saksofon
* Scotty Moore, Tommy Tedesco — elektrisk gitar

* Tiny Timbrell - akustisk gitar
* Floyd Cramer — piano
* Bob Moore — kontrabass
* D.J. Fontana, Buddy Harman, Frank Carlson  Hal Blaine — trommer

## Innhald
### Original release (1965)

### Follow That Dream-utgåva (2003)

## Lister

**Album**

## Kjelder

**Denne artikkelen bygger på «[[:en:Girl Happy (album)|Girl Happy (album)]]» frå ,  den 30. november 2016.* 
*** oppgav desse kjeldene:*